《入涌泉道中》
宋代·程师孟

道出横塘跨石梁，塘南塘北稻花香。
风吹舴艋轻如驶，日照浮图峻若翔。
远岸渔樵三两两，近村鹅鸭一行行。
回头却指城南路，云屋朱楼气郁苍。

作者简介：（1009—1086）宋苏州人，字公辟。仁宗景祐元年进士。历知南康军、楚州，提点夔州路刑狱，徙河东路。晋地山谷春夏多水，师孟出钱开渠筑堰，淤良田万八千顷。自江西转运使改知福州，治行为东南之最。累知广州、越州、青州，为政简严，痛惩豪恶，民为立生祠。